CELEX: 32021R0269
Language: bg
Date: 2020-12-04 00:00:00
Title: Делегиран регламент (ЕС) 2021/269 на Комисията от 4 декември 2020 година за изменение на Делегиран регламент (ЕС) 2020/427 по отношение на датата на прилагане на измененията на някои подробни правила за производството на биологични продукти, съдържащи се в приложение II към Регламент (ЕС) 2018/848 на Европейския парламент и на Съвета (текст от значение за ЕИП)

22.2.2021   
               
               
                  BG
               
               
                  Официален вестник на Европейския съюз
               
               
                  L 60/24
               
            
         ДЕЛЕГИРАН РЕГЛАМЕНТ (ЕС) 2021/269 НА КОМИСИЯТА
         от 4 декември 2020 година
         за изменение на Делегиран регламент (ЕС) 2020/427 по отношение на датата на прилагане на измененията на някои подробни правила за производството на биологични продукти, съдържащи се в приложение II към Регламент (ЕС) 2018/848 на Европейския парламент и на Съвета
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2018/848 на Европейския парламент и на Съвета от 30 май 2018 г. относно биологичното производство и етикетирането на биологични продукти и за отмяна на Регламент (ЕО) № 834/2007 на Съвета (1), и по-специално член 12, параграф 2, буква д), член 14, параграф 2, буква в) и член 15, параграф 2, букви а) и г) от него,
         като има предвид, че:
         
                     (1)
                  
                  
                     Поради избухването на пандемията от COVID-19 и свързаната с нея криза в областта на общественото здраве, с Регламент (ЕС) 2020/1693 на Европейския парламент и на Съвета (2) беше отложена датата на прилагане на Регламент (ЕС) 2018/848 с една година, заедно с други свързани дати, посочени в Регламент (ЕС) 2018/848.
                  
               
                     (2)
                  
                  
                     С Делегиран регламент (ЕС) 2020/427 на Комисията (3) беше изменен Регламент (ЕС) 2018/848 по отношение на някои подробни правила за производството на биологични продукти. В интерес на правната сигурност посочените правила за производството следва да се прилагат от датата на прилагане на Регламент (ЕС) 2018/848.
                  
               
                     (3)
                  
                  
                     Поради това Делегиран регламент (ЕС) 2020/427 следва да бъде съответно изменен,
                  
               
                     (4)
                  
                  
                     Тъй като настоящият регламент трябва да се приложи по спешност, той следва да влезе в сила в деня на публикуването му в Официален вестник на Европейския съюз и да се прилага от 1 януари 2021 г.,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            В член 2 от Делегиран регламент (ЕС) 2020/427 втората алинея се заменя със следното:
            „Той се прилага от 1 януари 2022 г.“
         
         
            Член 2
            Настоящият регламент влиза в сила в деня на публикуването му в Официален вестник на Европейския съюз.
            
            Той се прилага от 1 януари 2021 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 4 декември 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 150, 14.6.2018 г., стр. 1.
         
            (2)  Регламент (ЕС) 2020/1693 на Европейския парламент и на Съвета от 11 ноември 2020 г. за изменение на Регламент (ЕС) 2018/848 относно биологичното производство и етикетирането на биологични продукти по отношение на датата на прилагането му и на някои други дати, посочени в същия регламент, ОВ L 381, 13.11.2020 г., стр. 1.
         
            (3)  Делегиран регламент (ЕС) 2020/427 на Комисията от 13 януари 2020 г. за изменение на приложение II към Регламент (ЕС) 2018/848 на Европейския парламент и на Съвета по отношение на някои подробни правила за производството на биологични продукти (ОВ L 87, 23.3.2020 г., стр. 1).